У Стамбул мы трапілі напрыканцы сакавіка ў час турыстычнай перазменкі: горад толькі рыхтаваўся прыняць турыстаў новага сезона. Асноўныя архетыктурныя цікавосткі хаваліся ў рыштаваннях, гандляры-рамеснікі спяшаліся напоўніць паліцы новымі вырабамі, а цюльпаны толькі-толькі набывалі колеры. Здавалася б, самы актыўны час для горада наперадзе. Але, як высветлілася, актыўны стан для Стамбула — перманентны. І не дзіва: па афіцыйных звестках, у горадзе, які знаходзіцца ў дзвюх частках свету, жыве каля 14 мільёнаў чалавек.